2019. április 4.

Hogyan készítsünk fel egy vállalatot a jövőre

# A Henkel világszintű digitális továbbképzési kezdeményezést indít

A Henkel digitális továbbképzési programot indított 53 000 munkavállalója számára világszerte, hogy felkészítse őket a digitalizációval kapcsolatos kihívások kezelésére. A vállalat jelenleg felméri és kiértékeli a dolgozók aktuális tudását. Ez szolgál majd az új digitális képzési ajánlatok alapjául, amelyek egyértelműen a jövőbeni üzleti igényeket célozzák meg.

„Egy egyre több kihívást jelentő és egyre változékonyabb környezetben muszáj előrelátóan gondolkodnunk. A digitalizálás óriási hatással van munkakörnyezetünkre. Ahhoz, hogy dolgozóink tudását szisztematikusan fejleszteni tudjuk, tudnunk kell, hogy áll szervezetünk e téren. Ezért fogtunk össze közösen a vállalat digitalizációért felelős vezetőjével és csapatával, majd elindítottuk ezt a világszintű kezdeményezést, amely jelentősen támogatni fogja szervezetünk e-átalakítását” – mondta Sylvie Nicol, a Henkel Humán erőforrásokért felelős alelnöke.

„A digitális technikákra való átállás lehetővé teszi számunkra, hogy megerősítsük és bővítsük globális üzleti jelenlétünket. Ezzel pedig csak akkor érhetünk el lépéselőnyt, ha az egész vállalat egyforma hozzáállást és tudást képvisel – tette hozzá Dr. Rahmyn Kress, a Henkel digitalizációért felelős alelnöke, a [Henkel X](http://www.henkelx.com/) alapítója.

**Hogyan végzünk világszintű továbbképzést**

A Henkel új megközelítéssel egy nemzetközi, teljes vállalaton átívelő digitális továbbképzési kezdeményezést indít. Az első lépés a jelenlegi helyzet mélyreható elemzése. A vállalat a dolgozók digitális készségeit online, anonim tesztsor segítségével értékeli. Ezek az általános ismeretekre („Digital BaseFit”) kérdeznek rá, valamint egy magasabb szintű, az egyes munkafeladatokkal kapcsolatos szaktudás („Digital ExpertFit”) felmérésére irányulnak. Az eredmények összegzésével látható lesz, hogy a dolgozók mennyire felkészültek a digitális világból, illetve milyen képzésekre van szükségük.

A „Digital BaseFit” azzal a H-Farm innovációs központtal közösen lett kifejlesztésre, amely a [maize.PLUS](https://plus.maize.io/) online tanulási élményt is létrehozta, amelynek célja segíteni a szakembereket egy innováció-alapú gondolkodásmód kialakításában. Az egyénre szabott értékelés és tanulás rávilágít a technológiára, vásárlói trendekre, újfajta munkavégzési szokásokra és más kapcsolódó üzleti témákra.

A „Digital ExpertFit” esetében a Henkel az [Accenture](https://www.accenture.com/us-en) szaktanácsadó céggel együttműködve, minden munkaterülethez (pl. marketing, értékesítés, IT vagy HR) kapcsolódóan kidolgozott egy digitális képességi keretrendszert, mely jövő-orientált iparági előírásként szolgál. A fejlesztésben a digitális területért felelős alelnök és csapata, a HR, valamint az üzletági és funkcionális területek vezetői dolgoztak össze. Minden munkavállalói csoport elvégzi az anonim, online önértékelést. Az eredmények alapján a Henkel személyre szabott képzési ajánlásokat tesz, melyek megfelelnek a „jövőbeni készségekre való ideális felkészülés” szlogenben is rögzítetteknek. A tréningek majd olyan szempontokra összpontosítanak, mint az elemzés, az e-kereskedelem, vagy a munkaerő toborzás.

**Testreszabott, egyéni tanulási platform**

A digitális készségekre és tudásra vonatkozó konkrét tréningek [egy új tanulási platformon](https://www.cornerstoneondemand.com/company/news/press-releases/henkel-selects-cornerstone-drive-agility-and-employee-engagement) lesznek elérhetők, amely minden munkatárs digitális ismereteinek támogatására irányul. Az új platform a [Cornerstone](https://www.cornerstoneondemand.com/company/news/press-releases/henkel-selects-cornerstone-drive-agility-and-employee-engagement) vállalat – mely vezető cég a felhő alapú Talent Management szoftverek fejlesztésében – segítségével valósult meg. A munkatársak élvezhetik az intuitív felület előnyeit, amely vonzó tanulási élményeket és személyre szóló tartalmakat nyújt, így támogatva a folyamatos továbbképzést és az igények szerinti tanulást, egyúttal tökéletesen megfelelve a felhasználók egyéni szükségleteinek.

„Ebben az átalakulási folyamatban munkatársaink szerepe kulcsfontosságú. Biztosítani szeretnénk, hogy dolgozóink rendelkezzenek a számukra szükséges digitális készségekkel és ismeretekkel most és a jövőben egyaránt. Nagy kihívás ennek a változásnak a megfelelő irányítása, hiszen egy nagyon sokszínű, több mint 50 000 különböző háttérrel és munkakörrel rendelkező, rendkívül változatos globális csapatunk van. Ez az átalakulás nem fog egyik napról a másikra bekövetkezni, inkább lesz hasonlítható egy utazáshoz, amely legalább három-öt évig fog tartani – mondta Sylvie Nicol.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2018-ban 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Sajtókapcsolat

Hanna Philipps Linda Fischer

Tel. +49 211 797 3626 +49 211 797 7265

Email hanna.philipps@henkel.com linda.fischer@henkel.com

Henkel AG & Co. KGaA

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)

Henkel Magyarország Kft.

Vállalati kommunikáció